CELEX: C2005/019/27
Language: da
Date: 2005-01-22 00:00:00
Title: Sag C-473/04: Anmodning om præjudiciel afgørelse forelagt ved dom afsagt den 22. oktober 2004 af Hof van Cassatie van België i sagen Plumex en Young Sports N.V.

22.1.2005   
            
            
               DA
            
            
               Den Europæiske Unions Tidende
            
            
               C 19/14
            
         Anmodning om præjudiciel afgørelse forelagt ved dom afsagt den 22. oktober 2004 af Hof van Cassatie van België i sagen Plumex en Young Sports N.V.
   (Sag C-473/04)
   (2005/C 19/27)
   Processprog: nederlandsk
   Ved dom afsagt den 22. oktober 2004, indgået til Domstolens Justitskontor den 9. november 2004, har Hof van Cassatie i Belgien i sagen Plumex en Young Sports N.V. mod Hof van Justitie van de Europese Gemeenschappen forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal forkyndelse således som omhandlet i artikel 4-11 (1) anses for at være den primære form for forkyndelse, og er forkyndelse direkte med posten, således som omhandlet i artikel 14, en subsidiær forkyndelsesform, således at førstnævnte form har forrang for sidstnævnte?
            
         
               2.
            
            
               I tilfælde af kumulative forkyndelser, der på den ene side er foretaget i overensstemmelse med forordningens artikel 4-11, og på den anden side direkte med posten i overensstemmelse med artikel 14, begynder appelfristen i forhold til modtageren af forkyndelsen da at løbe fra datoen for forkyndelsen foretaget i overensstemmelse med artikel 4-11 og ikke på datoen for forkyndelsen foretaget i overensstemmelse med artikel 14?
            
         
      (1)  Rådets forordning (EF) nr. 1348/2000 af 29. maj 2000 om forkyndelse i medlemsstaterne af retslige og udenretslige dokumenter i civile og kommercielle sager (EFT L 160, s. 37).